open-index/open-wikipedia-markdown huggingface dataset:
নাগার্জুন সাগর বাঁধ

**নাগর্জুনা সাগর বাঁধ**টি নাগার্জুন সাগরে কৃষ্ণা নদী জুড়ে নির্মিত হয়েছিল যা নলগন্ডা জেলা ও গুন্টুর জেলার মধ্যে অবস্থিত। বাঁধের নির্মাণকাল ১৯৫৫ সাল ও ১৯৬৭ সালের মাঝামাঝি সময়ে ছিল। বাঁধটি একটি জলাশয় তৈরি করে যার মোট সঞ্চয় ক্ষমতা ১১.৪৭২ বিলিয়ন কিউবিক মিটার (৪০৫.১ × ১০৯ কিলোওয়াট)। বাঁধটি তার গভীরতম ভিত্ত থেকে ৪৯০ ফুট (১৫০ মিটার) উচু এবং ০.৯৯ মাইল (১.৬ কিমি) দীর্ঘ। বাঁধে ২৬ টি জলকপাটিকা রয়েছে যা ৪২ ফুট (১৩ মি) প্রশস্ত এবং ৪৫ ফুট (১৪ মি) উচু। নাগর্জুন সাগর ভারতে সবুজ বিপ্লব অর্জনের জন্য শুরু হওয়া "আধুনিক মন্দির" নামে অভিহিত বড় অবকাঠামো প্রকল্পের প্রথম দিকে ছিল। এটি ভারতের প্রথম বহুমুখী-উদ্দেশ্য যুক্ত সেচ এবং জলবিদ্যুৎ প্রকল্পগুলির মধ্যে একটি। বাঁধটি জলবিদ্যুৎ উৎপাদনের পাশাপাশি নালগাঁও, সূর্যপদ, কৃষ্ণ, খাম্মাম, পশ্চিম গোদাবরী, গুন্টুর ও প্রকাশম জেলার জল সরবরাহ করে।  ৪০৮ টি.এম.সি.  সঞ্চয় ক্ষমতার নাগরজুনা সাগর বাঁধের জলাশয়ে আটককৃত সমস্ত জল ব্যবহারের জন্য বাঁধটির করা হয় যা ভারতে দ্বিতীয় বৃহত্তম জলাধার।

## ইতিহাস
১৯৫৫ সালের ১০ ডিসেম্বর প্রধানমন্ত্রী জওহরলাল নেহেরু আনুষ্ঠানিকভাবে বাঁধের নির্মাণ কার্য উদ্বোধন করেন এবং পরের বারো বছরের ধরে প্রকল্পটি নির্মাণ করা হয়। এটি সেই সময়ে বিশ্বের সবচেয়ে লম্বা গাঁথনি বাঁধ ছিল, স্থানীয় ভাবে জানা যায় বিজয়ওয়াড়ার সংসদ সদস্যা কানুরি লক্ষ্মণ রাও বাঁধ নির্মাণের প্রকৌশলি কাজে দক্ষ নেতৃত্বে ছিলেন।  ১৯৬৭ সালে প্রধানমন্ত্রী ইন্দিরা গান্ধী দ্বারা বাম এবং ডান তীরের খালের মধ্যে জলাধার থেকে জলের প্রবাহ চালু করা হয়। জলবিদ্যুৎ কেন্দ্র নির্মাণের পর ১৯৭৮ সাল থেকে ১৯৮৫ সালের মধ্যে বিদ্যুৎ উৎপাদনের সাথে সাথে অতিরিক্ত ইউনিটগুলির বিদ্যুৎ উৎপাদন চালু হয়। ২০১৫ সালে, এই প্রকল্পের উদ্বোধনের হীরকজয়ন্তী উদ্‌যাপন করা হয়েছিল, এই বাঁধটির জন্য অঞ্চলে যে উন্নয়ন হয়েছে  তা মনে রেখে।

বাঁধ নির্মাণের ফলে একটি প্রাচীন বৌদ্ধ বসতি, নাগার্জুনাকন্ডা জলে নিমজ্জিত হয়ে যায় যা প্রথম এবং দ্বিতীয় শতাব্দীর ইকশভাকু সাম্রাজ্যের রাজধানী এবং পূর্ব দাক্ষিণাত্যে সাতবাহন সাম্রাজ্যের উত্তরসূরি ছিল। এখানে খননকার্য চালিয়ে ৩০ টি বৌদ্ধ মঠ, পাশাপাশি নানা শিল্পকর্ম এবং মহান ঐতিহাসিক গুরুত্বের শিলালিপি পাওয়া গেছে। খনন করে  স্মৃতিস্তম্ভগুলি স্থানান্তর করা হয়েছে। কিছু প্রত্নতত্ত্ব জলাধারের মাঝখানে অবস্থিত একটি দ্বীপ, নাগাঞ্জেনকোন্ডায় সরানো হয়েছে এবং অন্যদের অনুপু নামক কাছাকাছি মূল ভূখন্ডে সরানো হয়।

## উপাত্ত

* অববাহিকা: 
* পূর্ণ জলাধারের স্তর (এফআরএল):  এমএসএল
* এফআরএল: ২৮৫ বর্গ কিলোমিটারে  ছড়িয়ে  
*  মোট সঞ্চয়স্থান ৪০৫ টি.এম.সি.
* নদী স্লাইডের MDDL:  এমএসএল
* গাঁথুনি বাঁধ
** স্পিলওয়ে বাঁধের: ৪৭১ মিটার
** অপ্রবাহ বাঁধ: ৯৭৯ মি
**  বাঁধ দৈর্ঘ্য: ১৪৫০ মি
** সর্বোচ্চ উচ্চতা: ১২৫ মিটার

## তথ্যসূত্র

## বহিঃসংযোগ

বিষয়শ্রেণী:ভারতের বাঁধ
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯৬৭-এ সম্পন্ন বাঁধ
বেনাপোল পৌরসভা

thumb|বেনাপোল পৌরসভার মহল্লা জিওকোড ম্যাপ

**বেনাপোল পৌরসভা** যশোর জেলার শার্শা উপজেলার একটি ক শ্রেণীর পৌরসভা। ২০০৬ সালের ৫ জানুয়ারী বেনাপোল পৌরসভা গঠিত হয় এবং একই বছরের ১৬ এপ্রিল কার্যক্রম শুরু করে। ২০১০ সালে পৌরসভাকে 'গ' শ্রেনী হতে 'খ' শ্রেনীতে উন্নীত করা হয়। পরের বছরই ২০১১ সালে পৌরসভাটি 'ক' শ্রেণীতে উন্নীত করা হয়।

## তথ্যসূত্র

বিষয়শ্রেণী:যশোর জেলার পৌরসভা
বিষয়শ্রেণী:বেনাপোল
বিষয়শ্রেণী:২০০৬-এ বাংলাদেশে প্রতিষ্ঠিত
ঈশান

**ঈশান** (সংস্কৃত ভাষায়: ईशान) শব্দ হিন্দু, বৌদ্ধ ইত্যাদি ধর্মে ঈশ্বর বা কোনো দেবতাকে বোঝায়। ঈশান একটি জনপ্রিয় নাম। এই নামের উল্লেখ শিব পুরাণে আছে, এবং এটি বিষ্ণুর নামও হয়।

## হিন্দু ধর্মে
থাম্ব|ঈশান বা শিবের মূর্তি
ঈশান হিন্দু ভগবান শিবের এক নাম। শিব হিন্দু ত্রিমূর্তি (ব্রহ্মা, বিষ্ণু, শিব)এর অন্যতম। এর মূল "*ঈশ*", যার অর্থ জগতকে শাসন করা অদৃশ্য শক্তি। ঈশান ও ঈশ্বর একার্থক।

ঈশান শব্দের অর্থ 'অনেক', এবং 'উত্তর-পূর্ব' দিকও হয়। বাস্তু শাস্ত্রের মমতে *ঈশান্য * দিকের অর্থ সমৃদ্ধি, ঐশ্বর্য্য ও জ্ঞান। হিন্দু ধর্মে উত্তর দিকে সুখ এবং পূর্ব দিকে জ্ঞান বোঝায়। ঈশান দুই-য়েরই মিলন।

শিবের পাঁচটা রূপ আছে। প্রতিটি রূপে পঞ্চতত্ত্ব-- অগ্নি, জল, বায়ু, পৃথিবী, আকাশ, এক একটিকে বোঝায়। ঈশান — শিবের পঞ্চম রূপ, যা উপর দিকে চেয়ে থাকে এবং পঞ্চতত্ত্বের 'আকাশ' বোঝায়।

## বৌদ্ধ ধর্মে
থাম্ব|বাম|ঈশান বা ঈশানাটেন
জাপানী বৌদ্ধ বিশ্বাস অনুযায়ী, ১২ জন দেবতা ১২ দিক বোঝায়। সংস্কৃত ভাষাতে 'দেব' শব্দের অর্থ দেবতা বা স্বর্গে থাকা লোক। জাপানী ভাষায় তাদেরকে 'টেন' (天) বলা হয় যা 'দেব'-এর সাথে সমার্থক। ১২ দিকে উত্তর (বিশামন্তেন/বৈশ্রায়ন), দক্ষিণ (এন্মাতেন/যম), পূর্ব (টিয়াশাকুটেন/ইন্দ্র), পশ্চিম (শুইটেন/বরুণ), উত্তর পূর্ব (ঈশানাটেন/ঈশান), উত্তর-পশ্চিম (ফুটেন/বায়ু), দক্ষিণ পূর্ব (কাটেন/অগ্নি), দক্ষিণ পশ্চিম (রাচাৎসুুটেন/রাক্সস), ওপরে (বন্টেন/ব্রহ্মা), তলায় (জিতেন/পৃথিবী), চন্দ্র (ঘাটেন/চন্দ্র) এবং সূর্য (নিটেন/আদিত্য) বোঝায়। 'দেব'গণ হিন্দু বিশ্বাস থেকে নেওয়া, এবং চীনা ও জাপানী রূপে সাজিয়ে নেওয়া। ঈশান তারই অন্যতম। ঈশান উত্তর-পূর্ব দিকের রক্ষক।

## ইসলাম ধর্মে
ঈশান বা ঈসান মুসলিমদের মধ্যে এক জনপ্রিয় নাম। এই নাম সাধারণত ছেলেদের দেওয়া হয়। ইসলাম ধর্মে ঈশানের অর্থ হ'ল "আল্লাহর অনুগ্রহ প্রাপ্ত" বা "যোগ্য"।

## তথ্যসূত্র

## আরও দেখুন
* সত্য সাই বাবা

বিষয়শ্রেণী:শিব
বিষয়শ্রেণী:হিন্দু দেবদেবী
বিষয়শ্রেণী:বৌদ্ধ দেবতা
বিষয়শ্রেণী:ভারতীয় পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
বিষয়শ্রেণী:হিন্দু দেবতা
বিষয়শ্রেণী:জাপানি বজ্রযান বৌদ্ধধর্ম
বালাপুর জমিদার বাড়ি

**বালাপুর জমিদার বাড়ি** বাংলাদেশ এর নরসিংদী জেলার নরসিংদী সদর উপজেলার বালাপুর গ্রামে অবস্থিত এক ঐতিহাসিক জমিদার বাড়ি।

## ইতিহাস
বালাপুর জমিদার বাড়ির প্রতিষ্ঠাতা জমিদার বাবু নবীনচন্দ্র সাহা। তবে কবে নাগাদ এই জমিদার বাড়িটি প্রতিষ্ঠিত হয় তা জানা যায়নি। প্রায় ৩২০ বিঘা জমির উপর এই জমিদার বাড়িটি নির্মাণ করা হয়। এখানে একটি একতলা ভবন, একটি দোতালা ভবন ও একটি তিনতলা ভবন তৈরি করা হয়েছিল যা এখনো দাঁড়িয়ে আছে। এই জমিদার বাড়ির জমিদাররা ছিলেন সংস্কৃতিমান। সন্ধ্যা নামলেই জমিদার বাড়িতে প্রতিদিন ডাক ঢোলের বাজনা বাজা শুরু হত। বিভিন্ন ধরনের নাটক, পালা গানসহ আরো অনেক ধরনের সাংস্কৃতিক অনুষ্ঠান হতো। ১৯৪৭ সালে ভারতবর্ষ ভাগ হলে তারা তাদের জমিজমা মন্দিরের নামে উইল করে দিয়ে এই দেশ ছেড়ে ভারতের কলকাতায় চলে যান। 

## জমিদার বাড়ির অবকাঠামো
৩২০ বিঘা জমির উপর একটি একতলা, একটি দুইতলা ও একটি তিনতলা ভবন রয়েছে। তিনতলা ভবনটি একশত এক (১০১) কক্ষ বিশিষ্ট ভবন। ৯২ শতক জমি জুড়ে একটি পুকুর রয়েছে। পুকুরটিতে পুরুষ এবং মহিলাদের জন্য আলাদা আলাদা ঘাট রয়েছে। এছাড়াও জমিদার বাড়িটিতে একটি মন্দির ও দুর্গাপূজার মণ্ডপ রয়েছে।

## বর্তমান অবস্থা
বাড়িটি তত্ত্বাবধায়নে না থাকার কারণে চারদিক লতাপাতায় জরাজীর্ণ হয়ে রয়েছে। এছাড়াও ভবনগুলোও ধসে পড়তেছে।

## যোগাযোগ ব্যবস্থা

ঢাকা থেকে যেতে হলে কুড়িল বিশ্বরোড থেকে

## আরও দেখুন
* জমিদার বাড়ি

## তথ্যসূত্র

বিষয়শ্রেণী:ঐতিহাসিক স্থান
বিষয়শ্রেণী:বাংলাদেশের প্রাসাদ
বিষয়শ্রেণী:বাংলাদেশের স্থাপত্য
সাবেক্ষ্যং ইউনিয়ন

**সাবেক্ষ্যং** বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন।

## আয়তন
সাবেক্ষ্যং ইউনিয়নের আয়তন ২৯,৪৪০ একর (১১৯.১৪ বর্গ কিলোমিটার)। এটি নানিয়ারচর উপজেলার সবচেয়ে বড় ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ১১,৫৯৪জন। এর মধ্যে ১১,৫৫৫জন বৌদ্ধ, ২৪জন মুসলিম, ৫জন হিন্দু, ১০জন খ্রিস্টান।

নৃতাত্ত্বিকভাবে ১১৬ জন বাঙালি, ১১,৪৭১ জন চাকমা, ৫ জন‌ মারমা ও ২ জন অন্যান্য।

## অবস্থান ও সীমানা
নানিয়ারচর উপজেলার সর্ব-উত্তরে সাবেক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের দক্ষিণে ঘিলাছড়ি ইউনিয়ন ও নানিয়ারচর ইউনিয়ন; পূর্বে নানিয়ারচর ইউনিয়ন ও লংগদু উপজেলার লংগদু ইউনিয়ন; উত্তরে খাগড়াছড়ি জেলার মহালছড়ি উপজেলার মুবাছড়ি ইউনিয়ন ও মহালছড়ি ইউনিয়ন এবং পশ্চিমে খাগড়াছড়ি জেলার লক্ষ্মীছড়ি উপজেলার দুল্যাতলী ইউনিয়ন অবস্থিত।

## প্রশাসনিক কাঠামো
সাবেক্ষ্যং ইউনিয়ন নানিয়ারচর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *সাবেক্ষ্যং*, *এগারাল্যাছড়া*, *বাকছড়ি* ও *কেঙ্গালছড়ি* এ ৪টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
সাবেক্ষ্যং ইউনিয়নের সাক্ষরতার হার ৩২.৯৮%। এ ইউনিয়নে ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ২০টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* গাইন্দ্যাছড়ি উচ্চ বিদ্যালয়
* জাহানাতলী উচ্চ বিদ্যালয়

;নিম্ন মাধ্যমিক বিদ্যালয়
* মরাচেঙ্গী নিম্ন মাধ্যমিক বিদ্যালয়

;প্রাথমিক বিদ্যালয়
* আকবরীগ্রাম সরকারি প্রাথমিক বিদ্যালয়
* উচ্চ কেঙ্গালছড়ি সরকারি প্রাথমিক বিদ্যালয়
* এগারাল্যাছড়া সরকারি প্রাথমিক বিদ্যালয়
* করল্যাছড়ি ললিত কুমার মেম্বারপাড়া সরকারি প্রাথমিক বিদ্যালয়
* জাহানাতলী সরকারি প্রাথমিক বিদ্যালয়
* দক্ষিণ কেঙ্গালছড়ি সরকারি প্রাথমিক বিদ্যালয়
* দায্যাপাড়া সরকারি প্রাথমিক বিদ্যালয়
* দেওয়ানপাড়া সরকারি প্রাথমিক বিদ্যালয়
* নিম্ন কেঙ্গালছড়ি সরকারি প্রাথমিক বিদ্যালয়
* বাকছড়ি মুখ সরকারি প্রাথমিক বিদ্যালয়
* বাকছড়ি সরকারি প্রাথমিক বিদ্যালয়
* বাজেছড়া সরকারি প্রাথমিক বিদ্যালয়
* বেতছড়ি চন্দ্রসেন মহাজনপাড়া সরকারি প্রাথমিক বিদ্যালয়
* বেতছড়ি মুখ সরকারি প্রাথমিক বিদ্যালয়
* মধ্য আদম সরকারি প্রাথমিক বিদ্যালয়
* মরাচেঙ্গী মুখ সরকারি প্রাথমিক বিদ্যালয়
* মেজরপাড়া রেজিস্টার্ড বেসরকারি প্রাথমিক বিদ্যালয়
* শিলবন সরকারি প্রাথমিক বিদ্যালয়
* শিলুন্যা সরকারি প্রাথমিক বিদ্যালয়
* সাবেক্ষ্যং করল্যাছড়ি সরকারি প্রাথমিক বিদ্যালয়

## যোগাযোগ ব্যবস্থা
সাবেক্ষ্যং ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক ও লংগদু-নানিয়ারচর সড়ক। সব ধরনের যানবাহনে যোগাযোগ করা যায়। তবে উপজেলা সদর থেকে এ ইউনিয়নের প্রধান যোগাযোগ মাধ্যম নৌপথ।

## খাল ও নদী
সাবেক্ষ্যং ইউনিয়নের উত্তর প্রান্তে চেঙ্গি নদী কাপ্তাই হ্রদে মিলিত হয়েছে। এছাড়া এ ইউনিয়নের মধ্য দিয়ে প্রবাহিত হচ্ছে সাবেক্ষ্যং খাল, এগারাল্যাছড়া খাল, বাকছড়ি খাল, কেঙ্গালছড়ি খাল, বাজেছড়া খাল, করল্যাছড়ি খাল, হাজাছড়ি খাল এবং তারাছড়ি খাল।

## হাট-বাজার
সাবেক্ষ্যং ইউনিয়নের প্রধান হাট-বাজার হল বেতছড়ি বাজার।

## দর্শনীয় স্থান
* ধুমনীঘাট

## জনপ্রতিনিধি
* বর্তমান চেয়ারম্যান: সুপন চাকমা

## আরও দেখুন
* নানিয়ারচর উপজেলা
* নানিয়ারচর থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:নানিয়ারচর উপজেলার ইউনিয়ন
আরামীয় ভাষা

থাম্ব|''আরামাইয়া'' সিরিয়াক এসবার্নালা লিপিতে
[থাম্ব|[আরামাইক লিপি|সিরিয়াক-আরামাইক বর্ণমালা]]

**আরামীয়** বা **অরামীয়** ( *Arāmāyā*, , ) হল একটি ভাষা বা ভাষার দল যা আফ্রো-এশীয় ভাষাসমূহের সেমিটিক ভাষাসমূহের সাথে সম্পর্কিত। আরো নির্দিষ্টভাবে, এটি উত্তর-পশ্চিম সেমিটিক দল, যা হিব্রু এবং ফিনিশীয় ভাষার মত কনানীয় ভাষাসমূহ অন্তর্ভুক্ত করে। আরামীয় বর্ণমালা অন্যান্য ভাষায় ব্যাপকভাবে গৃহীত হয় এবং হিব্রু, সিরিয়াক ও আরবি বর্ণমালার বংশানুক্রমিক।

লিখিত ইতিহাসে প্রায় ৩,১০০ বছর ধরে, অরামীয় বা আরামীয় ভাষা বিভিন্নভাবে সাম্রাজ্যের শাসন ব্যবস্থার ও ঐশ্বরিক উপাসনার ভাষা, ধর্মীয় অধ্যয়ন হিসেবে এবং নিকটবর্তী পূর্বের কিছু সেমিটিক লোকেরা তাদের কথ্য ভাষা হিসেবে কাজ করে।

## ব্যুৎপত্তি
"আরাম"  সামের (আদি পুস্তক ১০:২২) বংশধর সহ তওরাতে (হিব্রু বাইবেল), নাহোর (আদিপুস্তক ২২:২১) এবং ইয়াকুব (১ ক্রনিকলস ৭:৩৪) বেশ কয়েকজন ব্যক্তির সঠিক নাম হিসাবে ব্যবহৃত হয়।

## তথ্যসূত্র

## বহিঃসংযোগ

*  আরামাইক ডিজাইন &nbsp;– ওয়েবসাইটি ঐতিহাসিক আরামাইক লিপির উপর ভিত্তি করে বিভিন্ন ডিজাইন প্রস্তাব করে।
*  লিশান অনলাইন একাডেমী&nbsp;– বিভিন্ন ডায়ালেক্টে আরামাইক শিখতে স্প্যানিশ নেটওয়ার্কের প্রথম অনলাইন অ্যাকাডেমি। স্প্যানিশ ও পর্তুগিজ ভাষাভাষীদের জন্য।
*  আরামাইক অভিধান – search the online dictionary using English or Aramaic words, including many other options.
*  আরামাইক ভাষা
*  আরামীয় ভাষা এবং এর শ্রেণিবিভাগ – Efrem Yildiz, Journal of Assyrian Academic Studies 
*  আরামীয় Peshitta বাইবেল সংগ্রহস্থল&nbsp;– Many free Syriac Aramaic language research tools and the Syriac Peshitta Bible
*  ব্যাপক আরামাইক লেক্সিকন (including editions of Targums)&nbsp;– at the Hebrew Union College, Cincinnati
*  জুডো-আরামাইকের অভিধান
*  ইহুদি ভাষা গবেষণা ওয়েবসাইট: ইহুদি আরামাইক
সুইচগিয়ার

বৈদ্যুতিক ব্যবস্থাকে শর্ট সার্কিট এবং অন্যান্য ত্রুটিজনিত ক্ষতির হাত থেকে সুরক্ষিত করার জন্য পূর্বে থেকেই ব্যবস্থা নিতে হয় আর এ কাজের জন্য সুইচগিয়ার ব্যবহার করা হয় , যার সাহায্যে ক্ষতিকারক প্রভাব নিয়ন্ত্রণে রাখা যায় এবং স্বাভাবিক ও অস্বাভাবিক অবস্থায় বৈদ্যুতিক সিস্টেমকে ‘চালু’ বা ‘বন্ধ’ করে দেওয়া যায়।  তাছাড়া সুইচগিয়ারকে সাধারনভাবে বলতে গেলে এটি এক প্রকার সুইচিং ডিভাইস এবং একিসাথে সংশ্লিস্ট নিয়ন্ত্রণ ,আরক্ষ ও মাপার সরঞ্জাম বসানোর কাঠামো ,কক্ষ ও কানেকশনের সমষ্টিকে বোঝায় ।

## সুইচগিয়ার এর গুরুত্ব
সুইচগিয়ার দ্বারা কোন একটি বা একক  জিনিসকে বোঝায় না । এটি বৈদ্যুতিক সিস্টেমের স্বাভাবিক কার্যকলাপের সংযোগকারী , বিচ্ছিন্নকারী , রক্ষণাবেক্ষণকারী ,নিয়ন্ত্রণকারী , পাঠদানকারী ও ভারসাম্য রক্ষাকারী যন্ত্রপাতির সহঅবস্থানকে  বোঝায় । তাছাড়া নিজেদের মধ্যে সংযোগ ব্যবস্থা ও আনুষঙ্গিক যন্ত্রপাতির সহঅবস্থানের ব্যাবস্থাপনাকেও বোঝায় ।
এর প্রধান দুটি উপাদান হলো – রিলে ও সার্কিট ব্রেকার । এছাড়াও অন্যান্য উপাদানগুলো হল- সি.টি , পি.টি , বাসবার , কন্ডাক্টর ও ট্রিপিং মেক্যানিজম ইত্যাদি । বৈদ্যুতিক শক্তি ব্যবস্থাকে সম্পুর্নরুপে ত্রুটিমুক্ত করা সম্ভব নয় তবে ত্রুটির পরিমাণ কমিয়ে সিস্টেমে ব্যবহৃত বিভিন্ন যন্ত্রপাতিগুলোকে ক্ষতির হাত থেকে রক্ষা করা সম্ভব । 
অস্বাভাবিক অবস্থায় যেকোনো বিপদের হাত থেকে সিস্টেমে ব্যবহৃত বিভিন্ন যন্ত্রপাতি তথা গোটা সিস্টেমকে রক্ষা করার জন্য খুব দক্ষ ও নিখুতভাবে কম সময়ে ভালো অংশকে ত্রুটিপূর্ণ অংশ থেকে আলাদা করার ব্যবস্থাকে প্রটেকশন স্কীম বলে । 
ক্রমবর্ধমান বিদ্যুৎ শক্তির চাহিদা পূরনের জন্য বর্তমানে ব্যাপকভাবে সম্প্রসারণ সিস্টেম ব্যবহার করে সিস্টেমের ক্ষমতা বর্ধিত করা হচ্ছে । বর্ধিত ক্ষমতায় পুরো ব্যবস্থাকে সঠিকসময়ে ত্রুটির কবল থেকে রক্ষা করার জন্য সুইচগিয়ার এবং প্রটেকটিভ ডিভাইসসমুহের কার্যকরী ব্যবহার অপরিহার্য । 

## সুইচগিয়ারের তালিকা
ভোল্টেজ অনুযায়ী সুইচগিয়ার ২ প্রকার ।

•	এলটি সুইচগিয়ার ,
•	এইচটি সুইচগিয়ার ।

ব্যবহারিক ক্ষেত্র অনুযায়ী সুইচগিয়ারকে আবার ২ ভাগে ভাগ করা যায় ।

•	ইনডোর সুইচগিয়ার ,
•	আউটডোর সুইচগিয়ার ।

## চিত্রশালা

File:High-voltage switchgear 01.jpg|উচ্চ ভোল্টেজ এর সুইচগিয়ার 
File:Tram switchgear.JPG|ট্রাম সুইচগিয়ার 
File:Hybrid switchgear.jpg|হাইব্রিড সুইচগিয়ার 
File:Schaltanlage um1910.jpg|১৯১০ সালের সুইচগিয়ার 
File:TMW 50981 Schnittmodell Hochspannung-Leistungschalter HPF500F.jpg|অয়েল ফিল্ড উচ্চ ভোল্টেজের সার্কিট ব্রেকার 


## সুইচগিয়ার এর উপাদানসমূহ
•	সুইচ ,
সুইচ আবার দুই প্রকার । যথাঃ –

   •  এয়ার সুইচ ,

   •  অয়েল সুইচ ।

•	ফিউজ ,
•	সার্কিট ব্রেকার ,
•	রিলে ,
•	বাসবার ,
•	ইন্সট্রুমেন্ট ট্রান্সফরমার ,
•	কন্ডাক্টর ,
•	কারেন্ট ট্রান্সফরমার,
•	ভোল্টেজ ট্রান্সফরমার,
•	ট্রিপিং যন্ত্রপাতি ।

## তথ্যসূত্র
 

বিষয়শ্রেণী:তড়িৎ প্রকৌশল
বিষয়শ্রেণী:তড়িৎ ও ইলেকট্রনিক প্রকৌশল পরিভাষা
বিষয়শ্রেণী:তড়িৎ
চীনা কালী মন্দির

**ট্যাংরার কালী** বা **চীনা কালী** পূর্ব কলকাতার ট্যাংরায় ভারতীয় চীনাদের প্রতিষ্ঠিত কালী। আনুমানিক ৬০ বছর আগে এই মন্দিরটি প্রতিষ্ঠা করা হয়। এছাড়া চীনারা টেরিটি বাজার অঞ্চলেও থাকেন।

কলকাতায় চীনারা চা শিল্পের জন্য এসেছিলো। পরে চিনি শিল্পের হাত ধরেও তাদের আগমন হয়। পরবর্তীতে তারা ক্রমে বাঙালি সংস্কৃতিতে থাকতে থাকতে তাদের নিজেস্ব সংস্কৃতির সাথে বাঙালি সংস্কৃতি আঁকড়ে ধরে। তারই একটি উদাহরণ এই ট্যাংরার কালী।

## ইতিহাস
ষাট বছর আগে একজন চীনা ভদ্রলোক এই মূর্তি প্রতিষ্ঠা করেন। তিনি ধর্মে ছিলেন চৈনিক বৌদ্ধ। বর্তমানে তার তৃতীয় পুরুষ এই মন্দিরের দেখভালের দায়িত্বে রয়েছেন। তিনি হিন্দু ধর্মে দীক্ষিত হয়েছেন। তবে পূজার দায়িত্বে একজন হিন্দু পুরোহিত আছেন।

মন্দিরের ইতিহাস প্রায় ষাট বছরের। সিঁদুর মাখানো দুটো কালো পাথর গাছের নিচে পূজা হতো। স্থানীয় বাসিন্দারা সেই পাথর পুজো করতেন। পরবর্তীতে চৈনিকরাও সেটি অনুসরণ করা শুরু করেন। মন্দিরের বর্তমান প্রধান আইসন। বেশিরভাগ চৈনিক বাসিন্দাই বৌদ্ধ বা খ্রিষ্ঠান। তবুও তারা কালী ঠাকুরকে খুব মান্যতা দেয়।সেই থেকেই এই কালী মন্দির তাদের সংস্কৃতির অন্তর্গত হয়ে পড়ে।

## পুজোর ভোগ
এখানে ভোগ হিসাবে মা কালীকে চাইনিজ খাবার দেওয়া হয়। তবে সেই নুডুলস নিরামিষ। অন্য সকল পূজার মতো ফল প্রসাদের সাথে নুডুলসকেও প্রসাদ হিসাবে বিতরণ করা হয়।

## আরও দেখুন
* একান্ন পীঠ
* দক্ষিণেশ্বর কালীবাড়ি

## তথ্যসূত্র

## বহিঃসংযোগ
* 

বিষয়শ্রেণী:কলকাতার কালীমন্দির
বিষয়শ্রেণী:কলকাতার দর্শনীয় স্থান
বিষয়শ্রেণী:পশ্চিমবঙ্গের কালীমন্দির
ইয়োনাস হেক্টর

**ইয়োনাস আরমিন হেক্টর** (জন্ম: ২৭ মে ১৯৯০) হলেন জার্মানির একজন পেশাদার ফুটবলার, যিনি জার্মান ক্লাব ১. এফসি কোলন এবং জার্মানি জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি তার পেশাদার ক্যারিয়ার ২০০৯ সালে এসভি আয়ার্সমাহারের হয়ে খেলার মাধ্যমে শুরু করেন।

## ক্যারিয়ার পরিসংখ্যান
### আন্তর্জাতিক

### আন্তর্জাতিক গোল
:*স্কোর এবং ফলাফলের কলামে জার্মানির গোল সংখ্যা প্রথম উল্লেখ করা হয়েছে।*

## সম্মাননা
### ক্লাব
;১. এফসি কোলন
*২. বুন্দেসলিগা: ২০১৩–১৪

### আন্তর্জাতিক
;জার্মানি
*ফিফা কনফেডারেশন্স কাপ: ২০১৭

## তথ্যসূত্র

## বহিঃসংযোগ

*
*

বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:Sportspeople from Saarbrücken
বিষয়শ্রেণী:জার্মান পুরুষ ফুটবলার
বিষয়শ্রেণী:১. ফুটবল ক্লাব কলনের খেলোয়াড়
বিষয়শ্রেণী:১. ফুটবল ক্লাব কলন ২-এর খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:Regionalliga players
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:২০১৭ ফিফা কনফেডারেশন্স কাপের খেলোয়াড়
বিষয়শ্রেণী:স্পোর্টস ক্লাব আউয়ার্সমাখারের খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:রেগিওনাললিগার খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
কোকো দ্বীপ

thumb|মানচিত্রে কোকো দ্বীপ
**কোকো দ্বীপ** হচ্ছে ভারত মহাসাগরের উত্তর-পূর্ব দিকে অবস্থিত একটি ছোট দ্বীপগুচ্ছ। এটি মিয়ানমারের ইয়াঙ্গুন প্রদেশের অন্তর্ভুক্ত। দ্বীপগুলো ইয়াঙ্গুন হতে ৪১৪ কিলোমিটার দক্ষিণ-পশ্চিমে অবস্থিত।

## ইতিহাস
ষোড়শ খ্রিষ্টাব্দে পুর্তগীজ নাবিকরা দ্বীপটির নাম "কোকো" রাখেন। "কোকো" শব্দটি পূর্তগীজ ভাষায় নারিকেল বোঝায়। আঠারোো শতকে ব্রিটিশ ইস্ট ইন্ডিয়া কোম্পানী আন্দামান দ্বীপপুঞ্জ দখল করে এবং ঊনবিংশ শতাব্দীতে ভারতের ব্রিটিশ ঔপনিবেশিক শক্তি এখানে বন্দী শিবির স্থাপন করে। তখন কোকো দ্বীপপুঞ্জ সেখানকার খাদ্য সরবরাহের উৎস হিসেবে কাজ করত। ব্রিটিশ সরকার দ্বীপপুঞ্জ গুলোকে বার্মার জাদেত পরিবারের কাছে লীজ দেয় যারা ছিল ইয়াঙ্গুনের একটি সন্মানিত পরিবার।

কোকো দ্বীপগুলোর দুর্গমতার জন্য এগুলোকে ঠিকভাবে শাসন করা যাচ্ছিল না। তাই ব্রিটিশ সরকার দ্বীপগুলোর নিয়ন্ত্রণ রেঙ্গুন সরকারের হাতে হস্তান্তর করে। ১৮৮২ সালে দ্বীপগুলো দাপ্তরিকভাবে ব্রিটিশ বার্মার অধীনস্থ হয়। ১৯৩৭ সালে বার্মা যখন ভারত থেকে আলাদা হয়, তখন এগুলো বার্মার আওতাধীন অঞ্চল হিসেবে পরিগণিত হয়। ১৯৪২ সালে আন্দামান ও নিকোবর দ্বীপগুলো সহ এই দ্বীপগুলোও জাপান দখল করে নেয়। পরবর্তিতে বার্মা যখন ১৯৪৮ সালে যুক্তরাজ্য থেকে স্বাধীনতা লাভ করে তখন কোকো দ্বীপপুঞ্জ স্বাধীন বার্মার অঞ্চল হিসেবে পরিচিতি লাভ করে।

## তথ্যসূত্র

বিষয়শ্রেণী:ভারত মহাসাগর
বিষয়শ্রেণী:মিয়ানমারের দ্বীপ
বিষয়শ্রেণী:সাগর
বিষয়শ্রেণী:মিয়ানমারের জনবহুল স্থান
বিষয়শ্রেণী:ভারত মহাসাগরের দ্বীপ
কোচিন আন্তর্জাতিক বিমানবন্দর

**কোচিন আন্তর্জাতিক বিমানবন্দর** ()  ভারতের কেরল রাজ্যের কোচির শহরের একটি আন্তর্জাতিক বিমানবন্দর। নগরীর ২৫ কিলোমিটার (১৬ মাইল) উত্তর-পূর্বাঞ্চলীয় নেডুমবাশেরে এলাকায় অবস্থিত। কোচিন আন্তর্জাতিক বিমানবন্দর ভারতের প্রথম বিমানবন্দর যা একটি সরকারি-বেসরকারি অংশীদারত্ব (পিপিপি) চুক্তির আওতায় নির্মিত এবং এটি ৩০ টি দেশের প্রায় ১০,০০০ অনাবাসী ভারতীয়দের দ্বারা পরিচালিত হয়।

এটি কেরালা রাজ্যে ব্যস্ততম এবং বৃহত্তম বিমানবন্দর। ২০১৭ সালের হিসাবে, কোচিন আন্তর্জাতিক বিমানবন্দর কেরালা মোট বিমান যাত্রীর ৬৩.৮৬% পরিচালনা করেছে। এটি ভারতবর্ষের সপ্তমতম ব্যস্ততম বিমানবন্দর এবং আন্তর্জাতিক যাত্রী পরিবহনের হিসাবে ভারতের চতুর্থ ব্যস্ততম বিমানবন্দর। ২০১৭-১ অর্থবছরে, বিমানবন্দরে মোট ৬৮,৮৯৮ টি বিমান চলাচল সহ ১০.১ মিলিয়ন যাত্রীকে হস্তান্তরিত করেছিল। বিমানবন্দরটি এয়ার ইন্ডিয়া এক্সপ্রেস বিমানসংস্থার একটি প্রাথমিক ঘাঁটি এবং এই শহরটিতে বিমান সংস্থার সদর দফতর অবস্থিত।

২ মিলিয়ন বর্গফুট এলাকায় বিমানবন্দরটির "টার্মিনাল-৩" ভারতের চতুর্থ বৃহত্তম টার্মিনাল। ১৮ আগস্ট ২০১৫ সালে, কোচিন আন্তর্জাতিক বিমানবন্দর একটি উত্সর্গীকৃত সৌরবিদ্যুৎ ব্যবস্থা উদ্বোধনের মাধ্যমে বিশ্বের প্রথম সম্পূর্ণ সৌরশক্তি দ্বারা পরিচালিত বিমানবন্দর হয়ে ওঠে।

## ইতিহাস
কোচিতে মূল বিমান সুবিধাগুলি ছিল কলকাতা বন্দর উন্নয়নে যুক্ত ব্রিটিশ কর্মকর্তাদের পরিবহনের উদ্দেশ্যে ১৯৩৬ সালে কোচির **কিংডম অফ কোচি** কর্তৃক নির্মিত উইলডন দ্বীপে এ্যারড্রোম এবং বিমানবন্দর। দ্বিতীয় বিশ্বযুদ্ধের সময় ভারতীয় নৌবাহিনী কর্তৃক বিমানবন্দরকে সামরিক বিমানবন্দরে রূপান্তরিত করা হয়। রয়েল নেভিটি দক্ষিণ ভারতের সদর দফতরের জন্য এবং একটি এয়ার স্টেশন সহ অবতরণ নৈপুণ্য এবং সমুদ্র সৈকতে ঘাঁটি হিসাবে একটি কৌশলগত স্থান হিসাবে এটি বেছে নিয়েছিল বিমানবন্দরটিকে। সামরিক স্থাপনাটি নৌবাহিনী যোদ্ধাদের অহবান করে এবং সম্ভাব্য জাপানি বিমান হামলা চালাতে চায়। দ্বিতীয় বিশ্বযুদ্ধের প্রাদুর্ভাবের মাত্র দুই দিন আগে একটি ছোট নৌ ইউনিটটি ঘাঁটিটি চালু করে।

ভারতের স্বাধীনতার পর, ভারতীয় নৌবাহিনী বিমানবন্দরের পরিচালনা করে, যদিও এটি বেসামরিক বিমানের সুবিধাটি ব্যবহার করার অনুমতি দেয়। ১৯৮০-এর দশকের উপসাগরীয় অর্থনৈতিক প্রসারনের কারণে এটি মধ্যপ্রাচ্যে কাজ করে এমন প্রবাসীদের স্বার্থে কোচি থেকে আন্তর্জাতিক পরিবহন বিকাশে প্রয়োজনীয়তা অর্জন করেছে।

## পুরস্কার
কোচিন আন্তর্জাতিক বিমানবন্দর সময়কালের বেশিরভাগ পুরস্কার এবং উপাধি পেয়েছে। বিমানবন্দরটি আন্তর্জাতিক স্বীকৃতি লাভ করে ২০১৫ সালে যখন এটি বিশ্বের প্রথম সৌর বিদ্যুৎ দ্বারা পরিচালিত বিমানবন্দর হয়ে ওঠে। ২০১৭ সালে, বিমানবন্দরকে একটি সৌর কারপোর্ট বাস্তবায়িত করার জন্য বিশ্বের প্রথম বিমানবন্দর হয়ে ওঠে, যার ছাদের উপরে সৌর প্যানেল সহ একটি পার্কিং বে'তে সোলার প্যানেল স্থাপন করা হয়। ভারত বিমান বাহিনীর দ্বারা ২০১৬ সালে বিমানবন্দরটি ভারতের শ্রেষ্ঠ অ-মেট্রো বিমানবন্দর হিসাবে নির্বাচিত হয়েছিল। বিমানবন্দরটি শক্তি সংরক্ষণ, উৎপাদনশীলতা এবং অবকাঠামোর জন্য অসংখ্য পুরস্কার জিতেছে।

## তথ্যসূত্র

## বহিঃসংযোগ

* Cochin International Airport at Airports Authority of India web site
* Cochin Airport Official Website
* 
* 

বিষয়শ্রেণী:কেরলের বিমানবন্দর
বিষয়শ্রেণী:ভারতের বিমানবন্দর
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯৯৯-এ প্রতিষ্ঠিত বিমানবন্দর
বিষয়শ্রেণী:ভারতে সম্মেলন কেন্দ্র
লালমাই পাহাড়

**লালমাই পাহাড়** বাংলাদেশের কুমিল্লা জেলার সদর দক্ষিণ  উপজেলায় অবস্থিত একটি বিচ্ছিন্ন পর্বতশ্রেণী। প্রায় পঁচিশ লক্ষ বছর আগে প্লাইস্টোসিন যুগে এই পাহাড় গঠিত হয়েছিল বলে অনুমান করা হয়। সে হিসেবে এটি বাংলাদেশের বরেন্দ্রভূমি এবং মধুপুর ও ভাওয়াল গড়ের সমকালীন। লালমাই পাহাড় এর দৈর্ঘ্য ৮ কিলোমিটার এবং এর সবচেয়ে চওড়া অংশ ৪.৮ কিলোমিটার। এটির সর্বোচ্চ উচ্চতা ৪৬ মিটার। পাহাড়টির উত্তর অংশ ময়নামতি পাহাড় এবং দক্ষিণ অংশ লালমাই পাহাড় নামে পরিচিত।

## নামকরণ

লালমাই পাহাড়ের মাটি লাল রংয়ের। যার কারণে একে লালমাই পাহাড় বলা হয়।

কুমিল্লার লালমাই পাহাড় নিয়ে একটি গল্প প্রচলিত আছে, রাম ও রাবণ এর মধ্যে যখন যুদ্ধ সংগঠিত হয় সে সময় রামের ছোট ভাই লক্ষণ গুরুতর আহত হলে, বৈদ্যের নির্দেশ অনুযায়ী বৈশল্যকরণী গাছের পাতার রস ক্ষত স্থানে লাগানোর নির্দেশ দেয়। বৈদ্যের মতে, বৈশল্যকরণী পাতার রস লাগালে লক্ষণ ভালো হয়ে যাবে। আর তাই হনুমান বৈশল্যকরণী গাছ নিয়ে আসার জন্য হিমালয়ের উদ্দেশ্যে যাত্রা করে। তবে হনুমান বৈশল্যকরণী গাছ না চিনতে পারায় গাছসহ পুরো হিমালয় পর্বতকেই তুলে নিয়ে আসে। চিকিৎসা শেষ হলে পর্বত টা যথাস্থানে রাখার জন্য হনুমান রওনা দেয়। কিন্তু যাত্রাপথে পর্বত এর কিছু অংশ কুমিল্লার লমলম সাগরে পড়ে যায়। তখন থেকেই এ স্থানের নাম লালমাই নামেই পরিচিত।

এছাড়া আরো কথিত আছে এক রাজার নাকি দুই কন্যা ছিল। এক কন্যার নাম লালমতি আরেক কন্যার নাম ময়নামতি। তাদের নামানুসারে এই লালমাই ও ময়নামতি পাহাড়ের নামকরণ করা হয়েছে।

## অবৈধ মাটি কাটা
বর্তমানে যথাযথ রক্ষণাবেক্ষণ ও তদারকির অভাবে এ ঐতিহ্য ধ্বংসের পর্যায়ে। অসাধু ভূমিদস্যুরা এ পাহাড়ের মাটি কেটে অন্যত্র বিক্রয় করছে। এছাড়াও, মাটি কেটে আবাদি জমি বানানো হচ্ছে।

## চিত্রশালা

চিত্র:Lalmai, comilla (6).jpg
চিত্র:Lalmai pahar (4).jpg
চিত্র:Lalmai pahar (6).jpg
চিত্র:Lalmai, comilla (2).jpg
চিত্র:Lalmai, comilla (1).jpg
চিত্র:লালমাই পাহার,কুমিল্লা২.JPG
চিত্র:লালমাই পাহার,কুমিল্লা.JPG


## আরও দেখুন
মাইধারচালা টিলা

## তথ্যসূত্র

বিষয়শ্রেণী:বাংলাদেশের পাহাড়
বিষয়শ্রেণী:কুমিল্লা জেলা
বিষয়শ্রেণী:কুমিল্লা জেলার দর্শনীয় স্থান
কামতা রাজ্য

**কামতা রাজ্য** ত্রয়োদশ শতকে পাল রাজবংশের পতনের পর পুরানো কামরূপ রাজ্যর পশ্চিম অংশে গঠিত হয়। কামতা রাজ্যের উত্থানের সঙ্গে সঙ্গে অসম বুরঞ্জীর প্রাচীন যুগ শেষ হয় এবং মধ্য যুগ আরম্ভ হয়। এই অঞ্চলের শেষ শাসক ছিলেন কামতেশ্বর নীলাম্বর সেন যাকে গৌড়ের শাসক আলাউদ্দিন হোসেন শাহ ক্ষমতাচ্যুত করে। প্রশাসনিক গাঁথনির সৃষ্টি করলেও হোসেন শাহ এই অঞ্চল নিয়ন্ত্রণে রাখতে পারেননি আর কোচ রাজবংশ এই অব্যবস্থার সুযোগ নেন।

কোচদের রাজ্যকে কোচ রাজ্য বলা হয়। পরে রাজ্যটি দুভাগ হয়ে পড়ে: কোচবিহার ও কোচ হাজো। পূর্বের রাজ্য কোচ হাজো ১৭শ শতকে আহোম রাজ্যের অন্তর্গত হয়। পশ্চিমের অংশ কোচবিহার কোচ রাজবংশের হাতে থাকে এবং পরে পশ্চিম বাংলার অন্তর্ভুক্ত করা হয়।

## খেন রাজবংশ

খেন রাজবংশ তাদের রাজধানী কামতাপুর বা গোসানীমারীর (বর্তমান কোচবিহার জেলায়) থেকে শাসন করত। শেষ রাজা নীলাম্বর সেন (১৪৮০-১৪৯৮) রাজ্য বাড়িয়ে বর্তমান পশ্চিম বঙ্গের কোচবিহার জেলা, অসমের অবিভক্ত কামরূপ ও দরং জেলা, এবং বাংলাদেশের উত্তর ময়মনসিংহ ও দিনাজপুর জেলার পূর্ব অংশ অন্তর্ভুক্ত করেছিলেন।

## হুসেন শাহের আক্রমণ
গৌড় আরব থেকে আগত শাসক আল্লাউদ্দিন হুসেন শাহ (১৪৯৪-১৫১৯) ১৪৯৮ সালে শেষ খেন রাজাকে ক্ষমতাচ্যুত করেন। । হুসেন শাহ ২৪,০০০ পদাতিক, অশ্বারোহী সেনা ও যুদ্ধ-জাহাজ নিয়ে কামতা আক্রমণ করেছিলেন। হুসেন শাহ নগরটি ধ্বংস করে হাজো পর্যন্ত অঞ্চল নিজের হস্তগত করেন এবং তার পুত্রকে সিংহাসনে বসান।

হুসেন শাহ আগের গোষ্ঠীপতিদেরকে অব্যাহতি দিয়ে অঞ্চলটিতে সামরিক শাসন প্রতিষ্ঠা করেন। তিনি "কমরু, কামতার বিজেতা" বলে নিজের মোহর বানিয়েছিলেন। তিনি আহোম রাজ্যের পশ্চিম সীমা পর্যন্ত রাজ্য বিস্তার করেন। পরে বার ভূইঞাকে ধরে স্থানীয় দলপতিসমূহ ও আহোম রাজা চুহুন্মুঙর চেষ্টায় হুসেন শাহ এই অঞ্চলের সামরিক ও রাজনৈতিক নিয়ন্ত্রণ হারান। স্থানীয় নেতাগণ এই অঞ্চল শাসন করতে শুরু করেন এবং কোচ রাজবংশের উত্থান হয়।

আফগান শাসনের প্রভাব পরেও থেকে যায়। হুসেন শাহের মোহর কোচ বংশের শাসনকালে ১৫১৮ সাল পর্যন্ত ব্যবহৃত হয়েছিল। মক্কা থেকে গিয়াসুদ্দিন আউলিয়া নামের একজন সাধু হাজোতে আসেন। তাকে কবর দেয়ার স্থান "পোয়ামক্কা" বলে পরিচিত হয় এবং হিন্দু-মুসলমানের তীর্থস্থান হয়ে ওঠে।

## কোচ রাজবংশ

ষষ্ঠদশ শতকের গোড়ায় কোচ রাজবংশী বিশ্ব সিংহ‌ (১৫১৫-১৫৪০) কামতায় কোচরাজ্য প্রতিষ্ঠা করেন। সেই শতকের শেষদিকে রাজ্যটির পূর্বদিকের কোচ হাজো শাসন করা রাজা নিজেকে স্বাধীন ঘোষণা করে। কোচ হাজো ও কোচ বিহার পৃথক হয়ে যায় এবং সেই দুটি রাজ্যের সীমা বর্তমানের প্রায় অসম ও পশ্চিম বঙ্গের সীমা হয়ে পড়ে।

১৬১৫ সালে মোগলরা কোচ হাজো অধিকার করে। অঞ্চলটি নিয়ে আহোম ও মোগলদের সংঘাতের সৃষ্টি হয়। শেষে এই অঞ্চল আহোমের হাতে যায়। পশ্চিম অংশের কোচ বিহার প্রথমে মোগলদের সঙ্গে এবং পরে ব্রিটিশদের সঙ্গে মিত্রতা করে। ভারতে ব্রিটিশ শাসনের শেষ পর্যন্ত এখানে রাজকীয় শাসন চলেছিল।

## আরও দেখুন
*কোচ রাজবংশী

## পাদটিকা

## তথ্যসূত্র
 
* 

বিষয়শ্রেণী:আসামের ইতিহাস
বিষয়শ্রেণী:কোচবিহারের ইতিহাস
ভৌম রাজবংশ

**নরক রাজবংশ** প্রাগজ্যোতিষের প্রথম রাজবংশ ছিল। *[[রামায়ণ]]*, *[[মহাভারত]]*, *[[কালিকা পুরাণ]]*, *[[যোগিনী তন্ত্র]]* এবং স্থানীয় কাহিনীতে তাদের উল্লেখ আছে। মহাভারতের যুদ্ধের কিছুকাল আগে দ্বাপর যুগে এই বংশ আরম্ভ হয়েছিল। নরকাসুরের পুত্র এবং পাণ্ডুর বন্ধু ভগদত্ত কৌরবদের হয়ে যুদ্ধে অংশ নিয়েছিলেন। এই বংশ শোণিতপুরের (মধ্য অসম) বাণ বংশের সমসাময়িক ছিল।

দানব রাজবংশের শেষ রাজা ঘটকাসুরকে বধ করে বিদেহের নরক এই বংশ প্রতিষ্ঠা করেছিলেন। কালিকা পুরাণে নরককে ধরিত্রী বা ভূমিদেবীর পুত্র বলে অভিহিত করা হয়েছে। এই নরকের বংশকে ভৌম বংশ বলেও ডাকা হয়।
## শাসকসকল

## পাদটিকা

## তথ্যসূত্র

* 

বিষয়শ্রেণী:আসামের ইতিহাস
দানব রাজবংশ

**দানব রাজবংশ** উত্তর-পূর্ব ভারতের অসমে রাজনৈতিক শাসনের সূত্রপাত করেছিল। মহীরংগ দানব এই বংশ প্রতিষ্ঠা করেছিলেন। তারা কিরাট মূলের লোক  (বড়ো) ছিলেন। কালিকা পুরাণে এই শাসকদের উল্লেখ আছে কিন্তু কোনো পুরাতাত্ত্বিক প্রমাণ নেই।

কিরাট শাসকদের শেষজন ঘটকাসুরকে নরক রাজবংশের কিংবদন্তি রাজা নরকাসুর বধ করে নিজের শাসন আরম্ভ করেন।

## রাজাগণ
* মহীরংগ (মৈরং)
* হটকাসুর
* শম্ভাসুর
* রত্নসুর
* ঘটকাসুর

## পাদটিকা

## তথ্যসূত্র

* 

বিষয়শ্রেণী:আসামের ইতিহাস
বাণাসুর

**বাণ** (বা **বাণাসুর**) হিন্দু কিংবদন্তি মতে একজন সহস্র বাহুধর  অসুর রাজা এবং বলির পুত্র। শোণিতপুর (বর্তমানের তেজপুর)কে রাজধানী করে বাণাসুর মধ্য আসামে রাজত্ব করেছিলেন বলে বিশ্বাস করা হয়। পৌরাণিক কাহিনী অনুসারে বাণাসুর একজন কিরাট রাজা ছিলেন। অন্যদিকে হিমাচলের লোককথা মতে তিনি শোণিতপুরের (বর্তমানের হিমাচল প্রদেশের শারাহন) রাজা ছিলেন।

## কিংবদন্তি
প্রতাপী অসুর রাজা বাণাসুর একটি বৃহৎ রাজ্য শাসন করতেন। বিষ্ণুর কথা মতে বিশ্বকর্মার প্রদান করা রাসলিঙ্গকে তিনি পূজা করেছিলেন। শিব‌ *[[তাণ্ডব নৃত্য]]* করাকালীন ভক্ত বাণ তাঁর সহস্র বাহু দিয়ে মৃদঙ্গ বাজিয়েছিলেন। বাণের ভক্তিতে সন্তুষ্ট হয়ে শিব‌ তাঁকে বর দেন এবং বাণকে রক্ষা করবেন বলে প্রতিশ্রুতি দেন। সময়র সাথে সাথে বাণ নিষ্ঠুর এবং দাম্ভিক হয়ে ওঠে। বহু ডেকা কন্যার পাণি গ্রহণ করার জন্য তিনি কন্যা ঊষাকে অগ্নিগড়ের দুর্গে বন্দী করে রাখেন। একদিন ঊষা স্বপ্নে একজন পুরুষের দেখা পেয়ে প্রেমে পড়েন। ঊষার সখী ছিলেন বাণ রাজার মন্ত্রী কুম্ভাণ্ডর কন্যা চিত্রলেখা। প্রতিভাবান চিত্রকর চিত্রলেখা বহু ছবি আঁকি দেখানোয় স্বপ্নের পুরুষটি শ্রীকৃষ্ণের নাতি অনিরুদ্ধ বলে শনাক্ত করে। মায়াজালের দ্বারা চিত্রলেখা অনিরুদ্ধকে অপহরণ করে ঊষার কাছে নিয়ে আসে। এই কথা জানতে পেরে বাণ অনিরুদ্ধকে বন্দী করে রাখে। কৃষ্ণ‌ অনিরুদ্ধকে মুক্ত করতে আসায় বাণাসুরের রক্ষক শিবের সঙ্গে  তাঁর প্রচণ্ড যুদ্ধ হয়। এই যুদ্ধকে *[[হরি-হর যুদ্ধ]]* বলে। যুদ্ধে রক্তের ধারা বয়ে যাবার জন্য স্থানটি পরবর্তীকালে তেজপুর বা শোণিতপুর বলে পরিচিত হয়। ব্রহ্মার হস্তক্ষেপে কৃষ্ণ এবং শিব‌ যুদ্ধ বন্ধ করতে সম্মত হয়। এরপর কৃষ্ণ বাণাসুরের দুটি হাতের বাইরের সকলগুলি  কেটে ফেলেন। বাণাসুর কৃষ্ণের কাছে ক্ষমা চান এবং ঊষাকে অনিরুদ্ধের সঙ্গে বিয়ে দেন।

## বংশ-পরিচয় (genealogy)

বাণাসুরের বংশ নিম্নরূপ:

* ব্রহ্মার পুত্র মরিচী
* মরিচীর পুত্র কশ্যপ,
* কশ্যপের পুত্র হিরণ্যকশিপু ও হিরণ্যাক্ষ
* হিরণ্যকশিপুর পুত্র প্রহ্লাদ
* প্রহ্লাদের পুত্র বিরোচন
* বিরোচন-এর পুত্র বলি
* বলির পুত্র বাণাসুর

বাণাসুরের  পত্নী ছিলেন কন্দলাসুরী।

## মিডিয়া এবং সাহিত্য
ভারতীয় মহাকাব্য মহাভারত এবং ভাগবত পুরাণ-এ বাণাসুরের কাহিনী বর্ণিত হয়েছে। শক্তি দেবী বিয়ের জন্য তাঁকে প্রত্যাখ্যান করার কাহিনী তামিল সঙ্গম সাহিত্যকর্ম *[[:en:Manimekalai|মণিমেকলৈ]]* এবং *পুরাণানুরু*; ভট্টবতারের *বাণাসুর কথা*য় বর্ণিত হয়েছে। ওড়িয়া ভাষায় শিশু শংকর দাসের ১৫ শ শতকে রচনা করা মহাকাব্যিক কবিতা *ঊষাভিলাষ*এ বাণের কাহিনী বলা হয়েছে।

রূপকুমার জ্যোতিপ্রসাদ আগরবালা ১৪ বছর বয়সে "শোণিত কুঁয়রী" নাটক রচনা করেছিলেন।

১৯৬১ সালে রাজারাজেশ্বরী ফিল্ম্‌সের বেনারে কাডারু নাগাভূষণম "ঊষা পরিণয়ম" নামে একটি তেলুগু চলচ্চিত্র নির্মাণ করেছিলেন। প্রখ্যাত তেলুগু অভিনেতা এস ভি রঙ্গা রাও বাণাসুরের চরিত্র রূপায়ণ করেছিলেন।

লাইফ ওকে টেলিভিশন সিরিজ "দেবো কা দেব...মহাদেব"এ বাণাসুরের চরিত্র পঞ্জাবী অভিনেতা বিক্রমজিত বির্ক রূপায়ণ করেছিলেন।

Far Cry 4 নামের ভিডিও গেমে বাণাসুরের চরিত্র আছে।

## তথ্যসূত্র

## গ্রন্থপঞ্জি
**Dictionary of Hindu Lore and Legend* () by Anna Dhallapiccola
* Acharya Chandra Shekhar Shastri: Puranon ki Anmol Kahanian, 2006 

বিষয়শ্রেণী:অসুর
বিষয়শ্রেণী:মহাভারতের চরিত্র
বিষয়শ্রেণী:আসামের ইতিহাস
বিষয়শ্রেণী:ভাগবত পুরাণের চরিত্র
পূর্ণা নদী

**পূর্ণা নদী**টি মহারাষ্ট্রের ঔরঙ্গাবাদ-এর অজন্তা পাহাড়ের পূর্বে গোদাবরী নদীর একটি প্রধান বাম-তীরের উপনদী। মহারাষ্ট্রের বৃষ্টি ছায়া অঞ্চলে এই নদীটি দাক্ষিণাত্যের মালভূমির উপর অবস্থিত। এই নদীর প্রায় ১৫,৫৭৯ বর্গ কিলোমিটার জমির একটি বৃহৎ নদী অববাহিকার সঙ্গে ঔরঙ্গাবাদ, বুলদানা, জালনা, হিংগোলি এবং পারভানি এলাকা যুক্ত। এই বিশাল নদী অববাহিকার এলাকাটি প্রায়ই গোদাবরী নদীর উপ-অববাহিকা এবং নদীর উপনদীগুলির একটি **ডেনড্রিটিক** জল নিঃষ্কাশন ব্যবস্থা গঠন করে। এটি মহারাষ্ট্রের মরহাডাবাদ অঞ্চলের একটি প্রধান নদী, যা প্রায় ৩৭৩ কিলোমিটার পূর্বে পার্বানি জেলার পূর্ণা শহরের দক্ষিণে গোদাবরী নদীর সাথে মিলিত।

## উৎস
৮৩৮ মিটার উঁচুতে গৌতলা বন্যপ্রাণী অভয়ারণ্যের মধ্যে অজন্তা পাহাড়ের সীমারেখায় পূর্ণা নদীর উৎপত্তি হয়। মহারাষ্ট্রের এই ক্ষুদ্র অঞ্চলে বছরে ৭১১ মিমি থেকে ৮৮৯ মিলিমিটার বৃষ্টিপাত হয়, যা নদীতে জলের যোগানের একটি গুরুত্বপূর্ণ উৎস। এই এরিমানের বৃষ্টিপাতের জন্য একটি স্পঞ্জের মত অতি প্রয়োজনীয় বনভূমি গঠিত হয় নদীর উৎস অঞ্চলে।

## প্রবাহপথ

নদীটির ৩৭৩ কিলোমিটার  পর্যন্ত বিস্তৃত একটি বৃহত পথ রয়েছে যা নদীটিকে গ্রেট ব্রিটেনের থেমস নদী অপেক্ষা দীর্ঘতর করে। তার উৎপত্তিটি খুব কাছাকাছি,  নেভপুর সেচ প্রকল্প 
নির্মিত হয়েছে, যা আরঙ্গাবাদ জেলার অন্তর্গত কান্নাদ তালুকে অবস্থিত।  সেলোদ তালুকের মধ্যে নদীর উপনদী আঞ্জনা আহমেদ এটির আওরঙ্গাবাদের মধ্যে সংক্ষিপ্ত পথটি শেষ করে জালানে প্রবেশ করে। এই সেচ প্রকল্প  ক্রমবর্ধমানভাবে দুটি নদী দ্বারা গঠিত হয়। নদী দুটি হল জাফরাবাদের গিরিজা এবং ওয়ালিসখালসার কেলানা।  এর পরে নদীটি বুলন্দনা জেলার প্রবেশ করে যেখানে এটি খাদাকপূর্ণা বাঁধের পশ্চিমাঞ্চলে ছড়িয়ে পড়ে এবং এখানে ডমনা নামে আরেকটি ছোট উপনদী দেখা যায়। তারপর নদীটি হিংগোলি ও পারভানি দুটি জেলার মধ্যে একটি প্রাকৃতিক সীমানার ভূমিকা পালন করে। এখানে অবশ্যই তার প্রবাহকে দুটি বাঁধ দ্বারা বাধা দেওয়া হয়; ইয়েলেদিড়ী বাঁধ  - মরহুমায় এলাকার দ্বিতীয় বৃহত্তম বাঁধ - যা জলধারন ক্ষমতা ০.৮১ বিলিয়ন কিউবিক মিটার এবং সিদ্ধেশ্বর বাঁধ। নদীর প্রবাহ, এরপর দুটি বাঁধের উপস্থিতি কারণে যথেষ্ট হ্রাস পায়। দক্ষিণ বরাবর হিংগোলি এবং পারভানি জেলার মধ্যে সীমানা ছাড়িয়ে এবং পারভানি মধ্যে প্রবাহিত হয়। **রাজ্য সড়ক ২২২** নদী অতিক্রম করার আগে, এটি তার বৃহত্তম উপনদী দ্বারা সংযুক্ত হয় - দুধানা নদী, যার ফলে তার প্রবাহ বৃদ্ধি। পূর্ণা নদী তার প্রবাহের শেষ অংশে সম্পূর্ণ ভাবে পূর্ণা শহরের মধ্য দিয়ে প্রবাহিত হয়, যেখানে এটি শেষ পর্যন্ত প্রায় ৩৫১ মি উঁচুতে গোদাবরী নদীতে মিলিত হয়।

## তথ্যসূত্র

বিষয়শ্রেণী:মহারাষ্ট্রের নদী
বিষয়শ্রেণী:ভারতের নদী
চুচেংফা

**চুচেংফা** বা প্রতাপ সিংহ (রাজত্বকাল ১৬০৩-১৬৪১) আহোম রাজ্যের ১৭তম রাজা ছিলেেন। বয়স্ক অবস্থায় রাজা হওয়ার জন্য বুরঞ্জীতে তাকে **বুঢ়া রাজা**ও বলা হয়েছে। তার রাজত্বকালে অহোম রাজ্যর সীমা পশ্চিম পর্যন্ত  বিস্তৃত হয়, অহোম-মোগল সংঘাতের সূত্রপাত ঘটে, এবং মোমাই তামুলী বরবরুয়ার পরিকল্পনামতে পাইক প্রথা এবং নতুন গ্রাম্য অর্থনীতি জন্য রাজ্যের আন্তঃব্যবস্থা পরিবর্তিত হয়। তিনি বরবরুয়া এবং বরফুকন এই দুটি নতুন পদের সৃষ্টি করেছিলেন। কোচ হাজোর শাসকের সাথে মিত্রতার জন্য তিনি মোগল আগ্রাসন রোধ করতে সক্ষম হয়েছিলেন। তার প্রচলন করা প্রশাসনিক ব্যবস্থা ১৮২৬ সালের অহোম রাজ্যের অন্ত পর্যন্ত চালু থাকে।

## শাসনকাল
১৬০৩ সালে চুখাম্‌ফার মৃত্যুর পর তার পুত্র লাঙি গোহাঁইকে মন্ত্রী টংখাম বরগোহাঁই, চাওপেত বুঢ়াগোহাঁই এবং বনজাঙ্গি বরপাত্রগোহাঁয় স্বর্গদেউ হিসাবে অধিষ্ঠিত করেন। অভিষেকের সময়ে তার বয়স ছিল ৫৮ বছর। রাজা হয়ে তিনি অহোম নাম *চুচেংফা* এবং হিন্দু নাম *প্রতাপ সিংহ* গ্রহণ করেন। তিনি জয়ন্তীয়া রাজকন্যার সাথে বিবাহর প্রস্তাব গ্রহণ করেন। পরে কাছাড়ি রাজ্যের সাথে তার সংঘাতের সৃষ্টি হয়। ১৬০৮ সালে পরীক্ষিত নারায়ণের কন্যা মঙলদহীর সাথে বিয়ে করে তিনি কোচ হাজোর সঙ্গে মিত্রতা করেন।

ইতিহাসবিদ বেণুধর শর্মার মতে, অসমে দুর্গা দেবীর মাটির প্রতিমা পূজা করার প্রথা চুচেংফার সময়ে  আরম্ভ হয়। কোচ রাজ্যে বন্দী হওয়া সুন্দর গোহাঁইর থেকে চুচেংফা কোচ রাজা নরনারায়ণ ধুমধাম করে দুর্গাপূজা অনুষ্ঠিত করার কথা শোনেন। তিনি প্রতিমা সজ্জা শেখার জন্য কোচ রাজ্যে শিল্পী পাঠিয়েছিলেন। শিবসাগরের কাছের ভটিয়াপারায় রাজা প্রথমবার রাজকীয় দুর্গাপূজা করেন।

কোচবিহার এবং কোচ হাজোর মধ্যে সংঘাতের ফলে মোগলরা এই অঞ্চল পর্যন্ত প্রবেশ করে এবং ১৬১৫ সালে অহোম রাজ্যকে দখল করে। শেষে পরবর্তী কালের অহোম রাজা চুপাতফা ১৬৮২ সালে অসম থেকে মোগলদের সমূলে বিনাশ করেন। অহোম-মোগলের সংঘাতের ফলে বহিরাগত শত্রুর সাথে যুদ্ধ করতে অহোম-কাছাড়ির মধ্যে শান্তি স্থাপন হয়।

### প্রশাসন
মোগল আক্রমণে কোচ হাজোর শক্তি কমে আসার বিপরীতে অহোমের প্রভাব ক্রমে ক্রমে পশ্চিমে ব্যাপ্ত হয়েছিল। চুচেংফা লাঙি পানীসিয়াকে প্রথমবরফুকন হিসাবে কাজলীতে থেকে তার পশ্চিম সেনানায়ক হিসাবে নিয়োগ করেন এবং কলিয়াবরের পশ্চিমে অহোম অঞ্চল ছিন্ন-ভিন্ন করে দেন।  বুঢ়াগোহাঁই, বরগোঁহাই এবং বরপাত্রগোহাঁইর হাতে সুনির্দিষ্ট অঞ্চল ছিল এবং তাদের অধীনে না থাকা অঞ্চল নিয়ন্ত্রণ করতে চুচেংফাবরবরুয়া পদবীর সৃষ্টি করেন। প্রথম ববরুয়া মোমাই তামুলী পাইক প্রথা এবং গ্রাম্য অর্থনীতির আমূল সংস্কার সাধন করেন।

শাসনের সুবিধার জন্য চুচেংফা ভূঞাদেরকে ব্রহ্মপুত্রের উত্তর পার থেকে  দক্ষিণ পারে এনে তাদের শক্তি হ্রাস করেন। চুহুন্মুঙ কাছাড়ি রাজ্য থেকে অধিকার করা মরঙী অঞ্চলে তিনি আট হাজার পরিবার সংস্থাপন করেন।

তিনি *রহিয়াল বরুয়া*, *জাগিয়াল গোহাঁই*, *কাজলীমুখীয়া গোহাঁই* ইত্যাদি পদবীরও সৃষ্টি করেছিলেন। সাংগঠনিক তীক্ষ্ণতা, রাজনৈতিক বিচক্ষণতা এবং জ্ঞানের জন্য চুচেংফা *বুদ্ধি স্বর্গনারায়ণ* বলেও পরিচিত ছিলেন।

৩৮ বছর শাসনের পর ১৬৪১ সালে প্রতাপ সিংহের মৃত্যু হয়।

## আরও দেখুন
* অহোম রাজবংশ

## তথ্যসূত্র

বিষয়শ্রেণী:আসামের ব্যক্তি
বিষয়শ্রেণী:আহোম রাজবংশ
বিষয়শ্রেণী:আহোম রাজ্য
বিষয়শ্রেণী:আহোম রাজা
বিষয়শ্রেণী:১৫৪৫-এ জন্ম
বিষয়শ্রেণী:১৬৪০-এর দশকে মৃত্যু
বিষয়শ্রেণী:১৫৪০-এর দশকে জন্ম
শ্রী গুরু গোবিন্দ সিং জী বিমানবন্দর

থাম্ব|শ্রী গুরু গোবিন্দ সিং জী বিমানবন্দর
**শ্রী গুরু গোবিন্দ সিং জী বিমানবন্দর**  (আইএটিএ: এনডিসি, আইসিএও: ভিএএনডি) ভারতের মহারাষ্ট্র রাজ্যের নান্দেড় শহরের  একটি সরকারি বিমানবন্দর। ২৪ অক্টোবর ২০০৮ সালে দেশের বিমানমন্ত্রী মন্ত্রী শ্রী প্রফুল প্যাটেল এবং মহারাষ্ট্রের তৎকালীন মুখ্যমন্ত্রী, ভিলাসরাও দেশমুখ বিমানবন্দরের উদ্বোধন করেন। ওই দিনে কিংফিশার এয়ারলাইন্সের এটিআর ৭২ টার্বোপ্রপেলার বিমান ব্যবহার করে **নান্দেড় বিমানবন্দর** থেকে একটি বিশেষ স্মরণীয় উড়ান পরিচালনা করা হয়।

## ইতিহাস
নান্দেড় বিমানবন্দরটি ১৯৫৮ সালে "পাবলিক ওয়ার্ক" বিভাগের দ্বারা নির্মিত হয়েছিল এবং মারাঠাওয়াড়া অঞ্চলের প্রথম বিমানবন্দর হিসাবে এটি গড়ে উঠেছিল। তবে, ৯০-এর দশকের প্রথম দিকে বায়ুদূত বিমানসংস্থার আঞ্চলিক উড়ানের জন্য বিমানবন্দরটি কয়েক বছরের জন্য অতিমাত্রায় ব্যবহৃত হয়। এপ্রিল ২০০০ সালে, মহারাষ্ট্র শিল্প উন্নয়ন কর্পোরেশন বিমানবন্দরটির উন্নয়ন ও রক্ষণাবেক্ষণের দায়িত্ব গ্রহণ করে। 

এ অঞ্চলে ব্যবসা -বাণিজ্য প্রসারের জন্য, মহারাষ্ট্র রাজ্যের শিল্প মন্ত্রণালয় ২০০৬ সালে এমআইডিসি দ্বারা পরিচালিত বিমানবন্দরগুলির আধুনিকিকরণের প্রক্রিয়াটি শুরু করে। বিমানবন্দর পরিচালনার জন্য একটি পরিকল্পনা তৈরি করতে একটি বেসরকারী দলকে আমন্ত্রণ জানানোর জন্য দরপত্র ডাকা হয়। যার ফলে বিমানবন্দরটি "রিলায়েন্স এয়ারপোর্ট ডেভেলপার্স" নামে একটি "রিজার্ভ ইন্সটিটিয়া অব লিমিটেড"কে ভাড়া দেওয়া হয়েছিল, যারা বিমানবন্দরের প্রকল্প পরিকল্পনা, বাস্তবায়ন এবং  পরিচালনা করে।

## গঠন
নতুন টার্মিনাল ভবন, সর্বোচ্চ পর্যায় ৩০০ যাত্রী পরিচালনা করতে সক্ষম। টার্মিনাল ভবনটি ছয়বি চেক-ইন কাউন্টার, ভিআইপি লাউঞ্জ, প্রস্থান এবং আগমন লাউঞ্জ, ট্রানজিট স্যুটস এবং স্নুজ ক্যাবিন্স, ভিজিটর ভেটিং এরিয়া এবং ক্যাফেটেরিয়ায় রয়েছে। এছাড়া, বিমান দাড়ানোর স্থানটি খুব উন্নত ভাবে নির্মিত। বিমানবন্দরের একমাত্র রানওয়ের দৈর্ঘ্য ১,৩৭৫ মিটার থেকে বৃদ্ধি করে ২,৩০ মিটার পর্যন্ত প্রসারিত করা হয়েছে। রানওয়ে প্রস্থও ১৫ মিটার থেকে বৃদ্ধি   করে ৪৫ মিটার পর্যন্ত প্রসারিত করা হয়েছে, যার ফলে বোয়িং ৭৩৭ এবং এয়ারবাস এ৩২০ এর মতো বড় বিমান পরিচালনা করতে সক্ষম হবে বিমানবন্দরটি। বিমানবন্দরে রাতের অবতরণ ব্যবস্থা এবং আধুনিক অবতরণ ব্যবস্থা স্থাপন করা হয়েছে বিমানবন্দরে।  বিমানবন্দরে রয়েছে এয়ারফোর্ড আলো ব্যবস্থা স্থাপন। 

বেসামরিক বিমান চলাচলের মহাপরিচালক নান্দেড় বিমানবন্দরকে ৫ ই এপ্রিল ২০১০ সালে জনসাধারণের ব্যবহারের শ্রেণীতে এবং ১ অক্টোবর, ২০১০ সালে স্থায়ী লাইসেন্স প্রদানের জন্য আঞ্চলিক বিমানবন্দর লাইসেন্স প্রদান করেন। নান্দেড় বিমানবন্দরে যাত্রী পরিবহন ২০১১ অর্থবছরে দ্বিতীয় চতুর্থাংশে প্রতিমাসে ৩,০০০ জন থেকে বৃদ্ধি পেয়ে হয় প্রতিমাসে প্রায় ৫,৭০০ জন । 

## বিমানসংস্থা এবং গন্তব্যস্থল

## তথ্যসূত্র

## বহিঃসংযোগ

বিষয়শ্রেণী:মহারাষ্ট্রের বিমানবন্দর
বিষয়শ্রেণী:ভারতের বিমানবন্দর
বিষয়শ্রেণী:২০০৮-এ মহারাষ্ট্রে প্রতিষ্ঠিত
বিষয়শ্রেণী:গুরু গোবিন্দ সিং এর স্মারক
বিষয়শ্রেণী:২০০৮-এ প্রতিষ্ঠিত বিমানবন্দর
দৃষ্টিকোণ

**দৃষ্টিকোণ** হলো ২০১৮ সালে নির্মিত কৌশিক গাঙ্গুলির পরিচালনায় একটি বাংলা চলচ্চিত্র। এতে প্রধান চরিত্রে অভিনয় করেছেন প্রসেনজিৎ চট্টোপাধ্যায় এবং ঋতুপর্ণা সেনগুপ্ত

## গল্প
গল্পে দেখা যায় জীবন মিত্র (প্রসেনজিৎ চ্যাটার্জী) তার স্ত্রী রুমকি (চুর্ণী গাঙ্গুলী)
কে নিয়ে সহজ সরল জীবনযাপন করেন তারা একটি খুনের মামলায় জড়িয়ে পড়ে। এই খুনটি ছিল শ্রিমতীর (ঋতুপর্ণা সেনগুপ্ত) স্বামী (পলাশ সেন) যে রুমকির বড় ভাই প্রীতম (কৌশিক গাঙ্গুলী) এর দ্বারা দুর্ঘটনা ক্রমে খুন হয়। এতে সে অনুতপ্ত বোধ করে কিন্তু খুনের দায় নিতে চায় না। পরে জীবন মিত্রের দ্বারা আসল রহস্য উন্মোচিত হয়। 

## চরিত্র
* প্রসেনজিৎ চট্টোপাধ্যায় - জীবন মিত্র
* ঋতুপর্ণা সেনগুপ্ত - শ্রিমতী
* কৌশিক গঙ্গোপাধ্যায় - প্রিতম
* চূর্ণী গাঙ্গুলি - রুমকি
## সঙ্গীত
সঙ্গীত পরিচালনায় ছিলেন অনুপম রায়।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র
বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:অনুপম রায় সুরারোপিত চলচ্চিত্র
ভূতাবুড়ি (লোকদেবী)

**ভূতাবুড়ি** বাংলার একটি আঞ্চলিক দেবী। বর্ধমান জেলার আসানসোল অঞ্চলে এই আঞ্চলিক দেবীর পূজা হয়। এছাড়া বাঁকুড়া জেলাতেও এই দেবীর পূজার প্রচলন আছে। এই দেবী সাধারণত স্থানীয় বাউরি জাতির আরাধ্যা। তবে বাকি সবাই পূজায় যোগদান করেন।

প্রাচীন কালে অনাবৃষ্টি বা অতিবৃষ্টি উভয় প্রাকৃতিক দুর্যোগের কাছ থেকে নিস্তার পেতে গাছ পাথর ইত্যাদি পূজা করা হতো। কখনো কখনো ছোটো মূর্তি গড়ে পূজা করা হতো। সেই রকমই একটি দেবী ভূতাবুড়ি।

## অবস্থান
পশ্চিমবঙ্গের বর্ধমান জেলার বার্ণপুর কাছে শ্যামডিহিগ্রামে দামোদর নদের ধারে ভূতাবুড়ির থান। এখানে কোন মন্দির নেই।  পাথর বাঁধানো চাতালের উঁচু বেদীর উপর ভূতাবুড়ির থান। দক্ষিণে বাংলার দুঃখ দামোদর নদ। আরও দক্ষিণে বাঁকুড়ার সর্বোচ্চ পাহাড় বিহারীনাথ । দামোদর পেরোলে দক্ষিণে বাঁকুড়া জেলা ।

## পূজার্চনা

ভূতা শব্দের অর্থ প্রেত। ভূতের স্ত্রীলিঙ্গ রূপ। কিছু হিন্দু বাঙালির কাছে  ভূতাবুড়ি অপদেবী রূপে পরিচিত। সাধারণ নিয়মে প্রতিদিন পুজো হয়। শনিবারে বিশেষ পুজো হয়ে থাকে। বার্ষিক পুজো হয় পয়লা মাঘ । তবে আষাঢ় সংক্র্Iন্তিতে বেশ আড়ম্বর করে পুজো হয়। এই ভূতাবুড়ির সেবাইত রায় পদবীধারী *বাউরি জনগোষ্ঠী*। বর্তমানে প্রধান **দেয়াসী গোবিন্দ রায়** । পুজোতে কোন বলিদান হয়না । কথিত আছে– আগে হাঁস,মুরগী প্রচুর বলি হতো। কিন্তু বর্তমানে দেবীর আদেশে বলিদান সম্পূর্ণ রূপে বন্ধ হয়েছে । থানে বেদীতে কোন মূর্তি নেই। শুধু বিশাল আকৃতির সুদৃশ্য বেশ কিছু পাথরের ও পোড়ামাটির ঘোড়া আছে। তাদের মাঝে একটি ছোটো শিবলিঙ্গ আছে। কথিত আছে– এই ভূতাবুড়িরা সাত বোন ও এক ভাই । সাত বোন হচ্ছে - **ঘাঘরবুড়ি, নুনীবুড়ি, ঘোষবুড়ি, ধেনুয়াবুড়ি, কেন্দুয়াবুড়ি, পিয়ালশালবুড়ি ও ভূতাবুড়ি** ।আর একমাত্র ভাই **শান্তিনাথ** ।

## মন্ত্র
এই পুজোয় কোনো মন্ত্র উচ্চারণ হয় না। শুধু জোরে জোরে ভূতা বুড়ির নাম ডেকে ভোগ নিবেদন করা হয় আর ডাকা হয় সাত বোনের নাম ও ভাইয়ের নাম। পুজোর মধ্যে  পূজারীর ভর হয়। তিনি জোরে জোরে কাঁপতে থাকেন।অনেক ভক্তরা পূজারীর কাছে তাদের সমস্যার কথা জানান। সমাধানও তিনি যথা রীতি বলে দেন। বেদীর পিছনের দিকের একটি বাঁধানো ছোট্ট বেদীর উপর একটি পাথরকে **বাঘরায়** হিসাবে পুজো করা হয়। এই বাঘরায় পুজোর সাথে সাথে পূজারীর ভর আসে। শেষে কাঁচা দুধ খেয়ে পূজারীর ভর ভঙ্গ হয়।

## ভোগ প্রসাদ
পূজোতে বিভিন্ন ফল, মিষ্টি, দুধ, বাতাসা, চিঁড়ে, গুড় দেওয়া হয়। এছাড়া ভূতাবুড়ির প্রিয় খাবার কলাই কড়কড়ে দেওয়া হয়।
মাথিয়াস গিন্টের

**মাথিয়াস লুকাস গিন্টের** (জন্ম: ১৯ জানুয়ারি ১৯৯৪) হলেন জার্মানির একজন পেশাদার ফুটবলার, যিনি বরুসিয়া মনশেনগ্লাডবাখ এবং জার্মানি জাতীয় দলে একজন রক্ষণভাগের খেলোয়াড় হিসেবে খেলেন।

## ক্যারিয়ার পরিসংখ্যান
### আন্তর্জাতিক

## সম্মাননা
### ক্লাব
;বরুসিয়া ডর্টমুন্ড
*ডিএফএল-সুপারকাপ: ২০১৪
*ডিএফবি-পোকাল: ২০১৬–১৭

### আন্তর্জাতিক
;জার্মানি
*ফিফা বিশ্বকাপ: ২০১৪
*গ্রীষ্মকালীন অলিম্পিক: রৌপ্য পদক, ২০১৬
*ফিফা কনফেডারেশন্স কাপ: ২০১৭

### ব্যক্তিগত
*ফ্রিটজ ওয়াল্টার মেডেল: অনূর্ধ্ব ১৯ স্বর্ণ পদক ২০১৩
*ফ্রিটজ ওয়াল্টার মেডেল: অনূর্ধ্ব ১৮ স্বর্ণ পদক ২০১২

## তথ্যসূত্র

## বহিঃসংযোগ
*
* 
* 
*kicker profile 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:বরুসিয়া ডর্টমুন্ডের খেলোয়াড়
বিষয়শ্রেণী:বরুসিয়া মনশেনগ্লাডবাখের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের ফুটবলার
বিষয়শ্রেণী:২০১৭ ফিফা কনফেডারেশন্স কাপের খেলোয়াড়
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:৩. লিগার খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:বরুসিয়া ডর্টমুন্ড ২-এর খেলোয়াড়
বিষয়শ্রেণী:স্পোর্টস ক্লাব ফ্রাইবুর্গের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:বাডেন-ভুর্টেমবের্গের ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:অলিম্পিক রৌপ্যপদক বিজয়ী জার্মান
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:২১শ শতাব্দীর জার্মান পুরুষ ক্রীড়াবিদ
ব্ল্যাকপিঙ্ক

**ব্ল্যাকপিঙ্ক**&nbsp;() দক্ষিণ কোরীয় বালিকা সংগীতদল। জিসু, জেনি, রোজে এবং লিসা নামের ৪ সদস্য নিয়ে সংগীতদলটি ২০১৬ সালে ওয়াইজি এন্টারটেইনমেন্ট কর্তৃক গঠিত হয়।

## ডিস্কোগ্রাফী
### কোরিয়া
#### স্টুডিও অ্যালবাম
*দ্য অ্যালবাম (২০২০)
#### একক এ্যালবামসমূহ
*স্কয়ার ১ (২০১৬)
*স্কয়ার ২ (২০১৬)
*এজ ইফ ইট'স ইয়োর লাস্ট(২০১৭)
*হাউ ইউ লাইক দেট (২০২০)
*রি-ব্ল্যাকপিঙ্ক (২০১৮) 
#### এক্সটেন্ডেড প্লে
*স্কয়ার আপ (২০১৮)
*কিল দিস্ লাভ (২০১৯)

### জাপান
২০১৭ সালে *এজ ইফ ইটস ইয়োর লাস্ট* গানটির মাধ্যমে দলটির জাপানে অভিষেক ঘটে। ২০১৮ সালের ২৮শে মার্চ প্রকাশিত রি- ব্ল্যাকপিঙ্ক এলবামটিও জাপানে প্রকাশিত হয়েছে।

#### এক্সটেন্ডেড প্লে
*ব্ল্যাকপিঙ্ক (২০১৭)

## আরও দেখুন

* কে-পপ

## তথ্যসূত্র

## বহিঃসংযোগ


বিষয়শ্রেণী:কে-পপ সঙ্গীতশিল্পী
বিষয়শ্রেণী:ইন্টারস্কোপ রেকর্ডসের শিল্পী
বিষয়শ্রেণী:শর্টি পুরস্কার বিজয়ী
বিষয়শ্রেণী:কে-পপ সঙ্গীত দল
বিষয়শ্রেণী:মামা পুরস্কার বিজয়ী
বিষয়শ্রেণী:মেলন সঙ্গীত পুরস্কার বিজয়ী
বিষয়শ্রেণী:সিউলের সঙ্গীত দল
বিষয়শ্রেণী:সাঙ্গীতিক কুয়োটেট
বিষয়শ্রেণী:দক্ষিণ কোরীয় মেয়েদের দল
বিষয়শ্রেণী:ইউনিভার্সাল মিউজিক গ্রুপের শিল্পী
বিষয়শ্রেণী:বিশ্বরেকর্ডধারী
জেরি ডুগ্যান (লেখক)

**জেরি ডুগ্যান** লস এঞ্জেলেস-এ বসবাসকারী একজন মার্কিন কমিক বই লেখক, নির্দেশক এবং চিত্রগ্রাহক। 

## প্রারম্ভিক জীবন
ডুগ্যান-এর জন্ম নিউ ইয়র্ক সিটি-তে এবং বড় হয়ে ওঠা নিউ জার্সি-র রিজউড-এ, যেখানকার রিজউড হাই স্কুল থেকে ১৯৯২ সালে তিনি স্নাতক হন। এরপরে এমার্সন কলেজ থেকে ১৯৯৬ সালে পাশ করে বের হন। ১৯৯৮ সাল থেকে তিনি লস এঞ্জেলেস-এ বসবাস করছেন এবং কাজ করছেন। তিনি ভার্জিনিয়া ডুগ্যান-কে বিয়ে করেন এবং তাদের একটি পুত্রসন্তান আছে।

## References

বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
জেবাস্টিয়ান রুডি

**জেবাস্টিয়ান রুডি ** (জন্ম: ২৮ ফেব্রুয়ারি ১৯৯০) হলেন জার্মানির একজন পেশাদার ফুটবলার, যিনি বুন্দেসলিগার ক্লাব বায়ার্ন মিউনিখ এবং জার্মানি জাতীয় দলে একজন মধ্যমাঠের খেলোয়াড় হিসেবে খেলেন। এছাড়াও তিনি মাঝেমাঝে একজন রক্ষণভাগের খেলোয়াড় হিসেবেও খেলেন।

## ক্লাব ক্যারিয়ার
২০০৩ সালে, রুডি ভিএফবি স্টুটগার্টের যুব একাডেমীতে যোগদান করেন এবং ২০০৭ সালে ভিএফবি স্টুটগার্টের সংরক্ষিত দলের সদস্য হিসেবে তার জ্যেষ্ঠ ক্যারিয়ার শুরু করেন। তিনি উক্ত সময়ে রেজিওনালিগা সুডে খেলেছেন। তিনি ২০০৮ সালের ২রা আগস্ট তারিখে, ১. এফসি ইউনিয়ন বার্লিনের বিরুদ্ধে নতুন প্রতিষ্ঠিত ৩. লিগার মাধ্যমে পেশাদার অভিষেক করেন।

২০০৮ সালের গ্রীষ্মে, তিনি ভিএফবি স্টুটগার্টের সাথে চুক্তি স্বাক্ষর করেন, যার ফলে তিনি ২০১০ সালের ১০ই আগস্ট তারিখে, ডিএফবি-পোকালে উক্ত দলের হয়ে অভিষেক করেন। উক্ত ম্যাচে তারা এফসি হান্সা লুনেবুর্গের বিরুদ্ধে ৫–০ গোলে জয়লাভ করে।

২০১৭ সালের ১৫ই জানুয়ারি তারিখে, তিনি বায়ার্ন মিউনিখের সাথে চুক্তি স্বাক্ষর করেন।

## তথ্যসূত্র

## বহিঃসংযোগ
*
* 
* 

বিষয়শ্রেণী:জার্মান পুরুষ ফুটবলার
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:৩. লিগার খেলোয়াড়
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:২০১৭ ফিফা কনফেডারেশন্স কাপের খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:টিএসজি ১৮৯৯ হফেনহাইমের খেলোয়াড়
বিষয়শ্রেণী:ফুটবল ক্লাব শালকে ০৪-এর খেলোয়াড়
বিষয়শ্রেণী:ভিএফবি স্টুটগার্টের খেলোয়াড়
বিষয়শ্রেণী:ভিএফবি স্টুটগার্ট ২-এর খেলোয়াড়
বিষয়শ্রেণী:বাডেন-ভুর্টেমবের্গের ফুটবলার
বিষয়শ্রেণী:রেগিওনাললিগার খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
জয়দীপ মুখোপাধ্যায় (টেনিস খেলোয়াড়)

**জয়দীপ মুখোপাধ্যায় **(জন্ম: ২১ শে এপ্রিল,  ১৯৪২ কলকাতায়)  ভারত থেকে অবসরপ্রাপ্ত পেশাদার টেনিস খেলোয়াড়।

## ব্যক্তিগত জীবন
জয়দীপ মুখোপাধ্যায় ভারতের স্বাধীনতা সংগ্রামের নেতা চিত্তরঞ্জন দাশের নাতি। তিনি কলকাতার লা মার্টিনেয়ার  থেকে তার বিদ্যালয়ের পড়াশোনা সম্পন্ন করেন।

## টেনিস কেরিয়ার
### জুনিয়ার্স
১৯৫৯ সালে মুখোপাধ্যায় ভারতীয় জাতীয় জুনিয়ার  চ্যাম্পিয়নশীপ জয় করেন। তারপর তিনি বিদেশে খেলতে শুরু করেন এবং ১৯৬০ সালে উইম্বলডন বয়েজ'স টুর্নামেন্টে রানার-আপ হন।

### অপেশাদার / প্রো সফর
ইউ.এস. চ্যাম্পিয়নশীপের চতুর্থ রাউন্ডে জয়দীপ মুখোপাধ্যায় আন্তর্জাতিক ব্রেকআউট ১৯৬২ সালে করেছিলেন। ১৯৬৩ ও ১৯৬৪ সালে উইম্বলডনে তিনি চতুর্থ রাউন্ডেই পৌঁছে ছিলেন এবং ১৯৬৫ সালে ফরাসি চ্যাম্পিয়নশীপে চতুর্থ রাউন্ডে পৌঁছান।

১৯৬৬ সালে জয়দীপ মুখোপাধ্যায়ের সবচেয়ে সফল বছর ছিলো। তিনি আবার ফরাসি চ্যাম্পিয়নশীপ এবং উইম্বলডন চতুর্থ রাউন্ডে পৌঁছে ছিলেন। তিনি ভারতের ডেভিস কাপ দলের সদস্য ছিলেন এবং তিনি ফাইনালে পৌঁছান। ফাইনালে মুখোপাধ্যায় ভারতের একমাত্র রাবার জিতে ছিলেন; তিনি এবং রামানাথন কৃষ্ণান মিলে জন নিউকমবে এবং টনি রোচকে ডাবলসে পরাজিত করেন। তার শিক্ষাদীক্ষার জন্য, মুখার্জীকে ১৯৬৬ সালে অর্জুনা পুরস্কার দেওয়া হয়।

তার কর্মজীবনে, মুখোপাধ্যায় তিনবার এশিয়ান চ্যাম্পিয়নশীপসহ কমপক্ষে ৬ টি শিরোপা জিতেছিল।

## অবসর গ্রহণ
মুখার্জী বর্তমানে কলকাতায় তার নামের একটি টেনিস একাডেমী পরিচালনা করেন এবং তিনি সানফিট ওপেন টুর্নামেন্টর পরিচালক হিসেবে দায়িত্ব পালন করছেন এবং ভারতের জন্য ডেভিস কাপের অধিনায়ক হিসেবেও দায়িত্ব পালন করছেন।

## একক শিরোনাম(৬)

## তথ্যসূত্র

## বহিঃসংযোগ
*Tennis Archives
*
*
*Jaidip Mukerjea Tennis Academy

বিষয়শ্রেণী:১৯৪২-এ জন্ম
বিষয়শ্রেণী:ভারতীয় পুরুষ টেনিস খেলোয়াড়
বিষয়শ্রেণী:কলকাতার টেনিস খেলোয়াড়
বিষয়শ্রেণী:আর্জুনা পুরস্কার প্রাপক
বিষয়শ্রেণী:জীবিত ব্যক্তি
বিষয়শ্রেণী:অর্জুন পুরস্কার প্রাপক
স্ক্রিন অ্যাক্টর্স গিল্ড আজীবন সম্মাননা পুরস্কার

**স্ক্রিন অ্যাক্টরস গিল্ড আজীবন সম্মাননা পুরস্কার** হল অভিনয় পেশায় অসাধারণ অবদানের জন্য স্ক্রিন অ্যাক্টরস গিল্ডের জাতীয় সম্মাননা ও শ্রদ্ধাঞ্জলি কমিটি প্রদত্ত একটি পুরস্কার। ১ম স্ক্রিন অ্যাক্টরস গিল্ড পুরস্কার আয়োজনের ৩৩ বছর আগে থেকে এই পুরস্কার প্রদান করা হচ্ছে। ১৯৬২ সালে এই পুরস্কারের প্রথম গ্রহীতা ছিলেন কৌতুকাভিনেতা এডি ক্যান্টর।  ১৯৬২ সাল থেকে ১৯৬৩ ও ১৯৮১ সাল ব্যতীত প্রতি বছর এই পুরস্কার দেয়া হচ্ছে। দুই বার একই বছর দুজনকে এই পুরস্কার প্রদান করা হয়েছিল, প্রথমটি ১৯৮৫ সালে অভিনেতা পল নিউম্যান ও অভিনেত্রী জোয়ান উডওয়ার্ড, এবং দ্বিতীয়টি ২০০০ সালে অসি ডেভিস ও রুবি ডি।  ২০১৭ সাল পর্যন্ত ৫৪ জন ব্যক্তিকে এই পুরস্কার প্রদান করা হয়েছে, যার মধ্যে ৪৫ জন পুরুষ ও ১৯ জন নারী।

## গ্রহীতাদের তালিকা

## তথ্যসূত্র

## বহিঃসংযোগ
* sagawards.org

বিষয়শ্রেণী:স্ক্রিন অ্যাক্টরস গিল্ড পুরস্কার
বিষয়শ্রেণী:আজীবন সম্মাননা পুরস্কার
বিষয়শ্রেণী:স্ক্রিন অ্যাক্টরস গিল্ড আজীবন সম্মাননা পুরস্কার প্রাপক